[{"text_idx": "#000000", "text": "Opsiynau cyfrifBuddion i AelodauYr EnfysEN"}, {"text_idx": "#000002", "text": "Yma yng Nghymru a\u2019r Byd, rydym yn hapus iawn i gwrdd a\u0302 phobl sydd mor gyffrous a\u0302 ni i gysylltu a\u0302 Chymry ledled y byd! Roeddwn ni\u2019n ffodus iawn i gwrdd a\u0302\u2019r dyn busnes o Gymru a chyd-sefydlwr \u201cWythnos Cymru\u201d, Dan Langford, i ddysgu mwy am y digwyddiad hwn, a\u2019r twf a ddilynodd ers iddo gychwyn."}, {"text_idx": "#000003", "text": "Mae Wythnos Cymru yn Llundain yn w\u0302yl flynyddol yn cynnwys cyfres o weithgareddau a digwyddiadau ynghylch Dydd Gw\u0302yl Dewi, gyda\u2019r bwriad o wefreiddio cymunedau Cymreig yn Llundain ac ar draws y DU. Mae\u2019n gyfle i\u2019r gymuned Gymreig ddysgu gwesteion o bob cefndir am eu hanes, eu traddodiadau a diwylliant pop cyfoes. Mae gan sefydliadau Cymreig y cyfle i gynnig eu cynnyrch, gwasanaethau, busnes, cerddoriaeth, celf, bwyd, twristiaeth, treftadaeth, chwaraeon, bywyd cyhoeddus a chyfryngau i gymuned Gymreig Llundain, yn ogystal a\u0302\u2019r gymuned ryngwladol mae Llundain yn ei denu."}, {"text_idx": "#000004", "text": "Eleni, cynhelir Wythnos Cymru yn Llundain o Chwefror 23 i Fawrth 9, a bydd diwrnod cyntaf y digwyddiad yn dechrau gyda thaith o\u2019r Senedd, drwy gyfrwng y Gymraeg, gan gyflwynydd Cymraeg y BBC, Huw Edwards. Bydd y daith yn trafod lleoedd enwog, yn cynnwys Neuadd ganoloesol San Steffan, Siambrau trafod Ty\u0302\u2019r Cyffredin a Thy\u0302\u2019r Arglwyddi, a\u2019r Neuadd (St. Stephen\u2019s Hall) lle y clymwyd swffragetiaid er mwyn protestio am hawliau merched a\u2019r hawl i bleidleisio yn y 1900au cynnar."}, {"text_idx": "#000005", "text": "Mae pwysigrwydd yr iaith Gymraeg yn para i fod yn thema yn ystod yr wythnos, gyda Chomisiynydd y Gymraeg yn croesawu digwyddiad i drafod elusennau sydd wedi gwella eu gwasanaethau cyfrwng Cymraeg a chysylltiad uwch, yn cynnwys NSPCC a Barnado\u2019s. Mae yna gyfleoedd i entrepreneuriaid a pherchnogion busnes i rwydweithio a\u0302 siaradwyr o NatWest, Darwin Gray a Business Wales, a rheolwyr Cydffederasiwn Diwydiant Prydain, Siambrau Masnach Prydain, Sefydliad y Cyfarwyddwyr, a Ffederasiwn Busnesau Bach."}, {"text_idx": "#000006", "text": "Bydd y digwyddiadau busnes hyn, dros yr wythnos, yn cwmpasu sawl pwnc, yn cynnwys diogelwch a thegwch cymdeithasol. Bydd y digwyddiad diogelwch yn cyflwyno\u2019r risgiau diogelwch yn y gymdeithas bresennol o dechnoleg sy\u2019n tyfu, a\u2019r effaith sydd gan y gymuned Gymreig ar seiberddiogelwch. Bydd hefyd yn cynnwys dadl ymhlith rheolwyr diwydiant ar fan cyswllt Brexit a Diogelu Gwybodaeth."}, {"text_idx": "#000007", "text": "Ar waha\u0302n i rwydweithio a\u0302 gweithwyr busnes proffesiynol, bydd gan westeion gyfle i fynychu trafodaethau gyda gwleidyddwyr a se\u0302r chwaraeon enwog, mwynhau darlithoedd am ddemocratiaeth ddiwylliannol a dathlu ffilmiau, gemau, teledu a chelf o Gymru. Mae hyd yn oed cyfle i gael pryd o fwyd wrth ochr Sam Warburton, hen gapten y Llewod. Bydd cyfle hefyd i westeion weld ffilm o ffilmiau byrion Cymraeg, gyda chyfres o gwestiynau ac atebion gan Rhod Gilbert."}, {"text_idx": "#000008", "text": "Gan fod yna lawer i\u2019w weld a gwneud, byddwch chi\u2019n siw\u0302r o fod yn llwglyd wrth ymweld ag Wythnos Cymru yn Llundain! Peidiwch a\u0302 phoeni, mae detholiad o fwydydd Cymreig ardderchog o gwmpas y digwyddiad, yn cynnwys stondinau yng Ngorsaf Paddington a Borough Market, a mewnbwn gan gogyddion o Gymru, Bryn Williams a Tom Simmons, a fydd yn cynnal digwyddiadau a bargeinion yn ystod yr wythnos."}, {"text_idx": "#000009", "text": "Ac yn olaf, peidiwch a\u0302 bod ag ofn o ddisgleirio gyda Dawns Gala Cymru ar ei Gorau, gyda James Dean Bradfield o\u2019r Manic Street Preachers, neu unrhyw ddigwyddiad deniadol Dydd Gw\u0302yl Dewi. Drwy gydol yr wythnos, gallwch hefyd weld sawl perfformiad gan gorau, Opera Cenedlaethol Cymru, a pherfformiadau gan Go\u0302r Meibion Gwalia. Os ydych chi am fwcio tocynnau i unrhyw ddigwyddiad mae so\u0302n amdano uchod, ewch i wefan Wythnos Cymru yn Llundain. Gallwch ddod o hyd i fanylion pellach am y digwyddiadau, a\u2019n digwyddiadau ni hefyd."}, {"text_idx": "#000010", "text": "Nid yn Llundain yn unig fydd Wythnosau Cymru eleni \u2013 cadwch olwg ar ein cyfryngau cymdeithasol i ddysgu mwy am y digwyddiadau canlynol, a digwyddiadau nad ydyn ni wedi cyhoeddi etoales Week a\u0300 Paris"}, {"text_idx": "#000012", "text": "Bydd Cymru a\u2019r Byd yn mynychu\u2019r digwyddiadau yn Llundain a Pharis, ac yn rhannu\u2019r digwyddiad a\u0302 chi yn fyw ar Twitter a Facebook. Os hoffech chi gwrdd a\u0302 ni, cysylltwch a\u0302 Kat, ein Rheolwr Marchnata ar yr e-bost hwn: marketing@walesinternational.cymru."}]